Nokkur þessara efna eru grunuð um að geta raskað hormónajafnvægi og jafnvel verið krabbameinsvaldandi . Þó er ekki hægt að þvo öll óæskileg efni úr nýjum fötum . Þalöt er ekki hægt að þvo í burtu , en það er efni sem notað er til að mýkja PVC plast sem má finna t.d. í regnfatnaði og ýmsum myndum á fatnaði t.d. á bolum . Þalöt geta valdið hormónatruflunum . Íþróttafatnaður og sokkar geta innihaldið bakteríudrepandi efni á borð við nanósilfur og tríklósan til að draga úr svitalykt . Tríklósan er óæskilegt fyrir umhverfið og leikur grunur á að það geti raskað hormónajafnvægi . Það er því verið æskilegt að sleppa því að kaupa fatnað sem merktur er „ lyktarlaus “ og „ bakteríudrepandi “ Þeir sem vilja forðast þessi óæskilegu efni í fatnað og rúmfötum ættu að velja vörur sem bera umhverfismerki á borð við : Svaninn Blómið Umhverfismerki EBS GOTS merkið Oeko-Tex Allur fatnaður sem ber þessi merki er framleiddur án notkunar óæskilegra og varasamra efna . Rétt er að taka það fram að fatnaðurinn einn og sér er í sjálfu sér ekki hættilegur og flest þau föt sem rannsökuð hafa verið innihalda varasöm efni innan hættumarka . En það er þó mikilvægt að þvo föt fyrir notkun og velja vel við kaup . Því þó hver flík innihaldi engöngu lítið magn óæskilegra efna þá komumst við á hverjum degi í snertingu við óteljandi varasöm og skaðleg efni sem hvert fyrir sig er undir hættumörkum , en í dag er ekki vitað hversu mikil samanlögð áhrif , kallað „ kokteiláhrif “ þessi efni geta haft á heilsuna .